Αγριοδυόσμος

Ο Αγριοδυόσμος είναι το φυτό με την επιστημονική ονομασία λατ. Mentha x rotundifolia (Μίνθη  η στρογγυλόφυλλος ) της οικογένειας των χειλανθών φυσικό υβρίδιο των ειδών  M. longifolia × M. suaveolens (Μ. η μακρόφυλλος x Μ. η ηδύοσμος) World check list of selected plant families.Εγκυκλοπαίδεια Δομή,  σ. 422, τόμ. 18 ISBN 960-8177-68-5

Περιγραφή
Πρόκειται για πολυετή πόαη οποία μπορεί να φτάσει σε ύψος τα 50 εκ. έχει αντίθετα, ωοειδή-λογχοειδή, πριονωτά φύλλα, χνουδωτά στην κάτω επιφάνεια και ροδόχροα ή λευκά άνθη με ευχάριστο άρωμα, τα οποία σχηματίζουν επάκριους στάχεις. Ανθίζει από τον Ιούλιο έως τον Σεπτέμβριο. Φυτρώνει σε υγρούς τόπους, κατά μήκος της όχθης ποταμών και σε πηγές, στη Θεσσαλία, στη Στερεά Ελλάδα, στην Πελοπόννησο και στην Κρήτη καθώς και στην κεντρική, μεσογειακή Ευρώπη και στη βόρεια Αφρική.
Χρήση
Στην Ουγγαρία καλλιεργείται συστηματικά και χρησιμοποιείται στην αρωματοποιία και στη φαρμακευτική.

Παραπομπές

Εξωτερικοί σύνδεσμοι
 φωτογραφία ανθισμένης μέντας

Κατηγορία:Βότανα
Κατηγορία:Αρωματικά φυτά
Κατηγορία:Φαρμακευτικά φυτά
Κατηγορία:Μίνθη